Sag C-213/10

F-Tex SIA

mod

Lietuvos-Anglijos UAB »Jadecloud-Vilma«

(anmodning om præjudiciel afgørelse indgivet af Lietuvos Aukščiausiasis Teismas)

»Retligt samarbejde i civile sager — forordning (EF) nr. 1346/2000 — artikel 3, stk. 1 — begrebet »søgsmål, der er knyttet til insolvensbehandlingen og har nær forbindelse hermed« — forordning (EF) nr. 44/2001 — artikel 1, stk. 1 og 2, litra b) — udtrykkene »det civil- og handelsretlige område« og »konkurs« — søgsmål, der er anlagt på grundlag af kurators overdragelse af sin omstødelsesret«

Sammendrag af dom

Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 44/2001 – anvendelsesområde – det civil- og handelsretlige område – begreb

[Rådets forordning nr. 1346/2000 og nr. 44/2001, art. 1, stk. 1 og 2, litra b)]

Artikel 1, stk. 1, i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at et søgsmål, der er anlagt mod en tredjepart af en sagsøger på grundlag af et krav, der er overdraget af den kurator, som er udpeget i forbindelse med en insolvensbehandling, og hvis genstand er den omstødelsesret, som denne kurator udleder af den nationale lov, der finder anvendelse på denne behandling, er omfattet af begrebet det civil- og handelsretlige område som omhandlet i denne bestemmelse.

Artikel 1, stk. 2, litra b), i forordning nr. 44/2001 udelukker således alene retsafgørelser fra anvendelsesområdet for denne forordning, der følger direkte af insolvensbehandlingen, og som træffes i snæver forbindelse hermed, idet disse er omfattet af anvendelsesområdet for forordning nr. 1346/2000 om konkurs. Disse karakteristika forekommer ikke i et tilfælde, hvor den ret, som sagsøgeren baserer sit søgsmål på, ganske vist har en forbindelse til skyldnerens insolvens, for så vidt som denne ret kan udledes af den omstødelsesret, der tilkommer kurator i henhold til den nationale lov, som finder anvendelse på insolvensbehandling, men hvor håndhævelsen af en ret, som erhververen har sikret sig, imidlertid er underlagt andre regler end dem, der finder anvendelse i forbindelse med en insolvensbehandling.

En sådan forskel i reglerne foreligger således for det første, når det står erhververen frit at håndhæve det krav, som han har erhvervet, og for det andet når denne ved beslutningen om at håndhæve sit krav handler i egen interesse og for at opnå personlig vinding. I lighed med den fordring, der ligger til grund for kravet, indgår resultatet af det søgsmål, han anlægger, i hans personlige formue. Følgerne af søgsmålet er således forskellige fra følgerne af et omstødelsessøgsmål, der er anlagt af kurator, og som har til formål at forøge aktivmassen i den virksomhed, der er genstand for insolvensbehandlingen.

En forskel mellem de regler, der finder anvendelse i et sådant tilfælde, og de regler, der finder anvendelse i tilfælde af en insolvensbehandling, foreligger endvidere, når afslutningen af denne behandling ikke har betydning for erhververens udøvelse af den omstødelsesret, som han har erhvervet, og denne ret kan udøves af erhververen efter afslutningen af insolvensbehandlingen.

(jf. præmis 29, 40, 42-44, 46 og 49 samt domskonkl.)

Sag C-213/10

F-Tex SIA

mod

Lietuvos-Anglijos UAB »Jadecloud-Vilma«

(anmodning om præjudiciel afgørelse indgivet af Lietuvos Aukščiausiasis Teismas)

»Retligt samarbejde i civile sager — forordning (EF) nr. 1346/2000 — artikel 3, stk. 1 — begrebet »søgsmål, der er knyttet til insolvensbehandlingen og har nær forbindelse hermed« — forordning (EF) nr. 44/2001 — artikel 1, stk. 1 og 2, litra b) — udtrykkene »det civil- og handelsretlige område« og »konkurs« — søgsmål, der er anlagt på grundlag af kurators overdragelse af sin omstødelsesret«

Sammendrag af dom

Retligt samarbejde i civile sager — retternes kompetence og fuldbyrdelse af retsafgørelser på det civil- og handelsretlige område — forordning nr. 44/2001 — anvendelsesområde — det civil- og handelsretlige område — begreb

[Rådets forordning nr. 1346/2000 og nr. 44/2001, art. 1, stk. 1 og 2, litra b)]

Artikel 1, stk. 1, i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at et søgsmål, der er anlagt mod en tredjepart af en sagsøger på grundlag af et krav, der er overdraget af den kurator, som er udpeget i forbindelse med en insolvensbehandling, og hvis genstand er den omstødelsesret, som denne kurator udleder af den nationale lov, der finder anvendelse på denne behandling, er omfattet af begrebet det civil- og handelsretlige område som omhandlet i denne bestemmelse.

Artikel 1, stk. 2, litra b), i forordning nr. 44/2001 udelukker således alene retsafgørelser fra anvendelsesområdet for denne forordning, der følger direkte af insolvensbehandlingen, og som træffes i snæver forbindelse hermed, idet disse er omfattet af anvendelsesområdet for forordning nr. 1346/2000 om konkurs. Disse karakteristika forekommer ikke i et tilfælde, hvor den ret, som sagsøgeren baserer sit søgsmål på, ganske vist har en forbindelse til skyldnerens insolvens, for så vidt som denne ret kan udledes af den omstødelsesret, der tilkommer kurator i henhold til den nationale lov, som finder anvendelse på insolvensbehandling, men hvor håndhævelsen af en ret, som erhververen har sikret sig, imidlertid er underlagt andre regler end dem, der finder anvendelse i forbindelse med en insolvensbehandling.

En sådan forskel i reglerne foreligger således for det første, når det står erhververen frit at håndhæve det krav, som han har erhvervet, og for det andet når denne ved beslutningen om at håndhæve sit krav handler i egen interesse og for at opnå personlig vinding. I lighed med den fordring, der ligger til grund for kravet, indgår resultatet af det søgsmål, han anlægger, i hans personlige formue. Følgerne af søgsmålet er således forskellige fra følgerne af et omstødelsessøgsmål, der er anlagt af kurator, og som har til formål at forøge aktivmassen i den virksomhed, der er genstand for insolvensbehandlingen.

En forskel mellem de regler, der finder anvendelse i et sådant tilfælde, og de regler, der finder anvendelse i tilfælde af en insolvensbehandling, foreligger endvidere, når afslutningen af denne behandling ikke har betydning for erhververens udøvelse af den omstødelsesret, som han har erhvervet, og denne ret kan udøves af erhververen efter afslutningen af insolvensbehandlingen.

(jf. præmis 29, 40, 42-44, 46 og 49 samt domskonkl.)